रिलायंस जियो लगातार अपने सरप्राइज़ कैशबैक ऑफर को बढ़ाती जा रही है जबकि इस ऑफर की आख़िरी तारीख़ खत्म हो चुकी है। Surprise Cashback Offer के सेकेंड एडिशन में जियो प्राइम यूज़जर को 498 रुपये या ज़्यादा का रीचार्ज कराने पर 700 रुपये तक कैशबैक मिलेगा। रीचार्ज को 16 जनवरी से 31 जनवरी तक करवाना अनिवार्य है। बता दें कि जियो सरप्राइज़ कैशबैक ऑफर को 15 जनवरी को खत्म होना था और अब एक दिन बाद ही नई तारीख़ आ गई है। हालांकि, इस बार ग्राहकों को पहले मिलने वाले 3,300 रुपये के मुकाबले 700 रुपये का फायदा मिलेगा।